Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 7/10/7706	Poprad, 5.12.2014
EEČ : 2-57-168-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX, nar. XXXXX, hoci mu vyživovacia povinnosť vyplýva priamo zo Zákona o rodine a rozsudkom Okresného súdu v Poprade č. 15P/354/2006-36 zo dňa 23.11.2007, právoplatným dňa 08.01.2008, bol zmenený rozsudok Okresného súdu v Poprade č. k. Nc 739/92-16 zo dňa 30.9.1992 tak, že výživné sa zvyšuje zo sumy 500,- Sk (16,60 €) mesačne na sumu 1500,- Sk (49,79 €) mesačne, počnúc dňom 1.5.2007, ktoré výživné je splatné vždy do 15. dňa toho ktorého mesiaca vopred k rukám matky XXXXX, pričom zaostalé výživné od 1.5.2007 do 30.11.2007 v sume 7000,- Sk (232,36 €) je otec povinný uhradiť v 1000,- Sk (33,19 €) mesačných splátkach, spolu s bežným výživným, pod stratou výhody splátok k rukám matky, túto svoju vyživovaciu povinnosť úmyselne neplnil riadne a v plnej výške od 01.12.2007 do 31.08.2010, pričom matke dieťaťa v mesiaci december 2007 uhradil sumu 500,- Sk (16,60 €), v roku 2008 v mesiacoch január, február, apríl, máj, jún, júl po 500,- Sk (16,60 €) mesačne, v mesiaci september sumu 1100,- Sk (36,51 €), v mesiacoch október, november a december po 500,- Sk (16,60 €) mesačne, v roku 2009 v mesiaci apríl sumu 15,- €, v roku 2010 v mesiaci máj 40,- €, v júni 80,- €, v júli 40,- €, čím mu za obdobie od 01.12.2007 do 31.08.2010 vznikol dlh na výživnom vo výške 1265,62 €, pričom obvinený v uvedenom období nebol evidovaný ako uchádzač o zamestnanie a nepoberal dávky a príspevky v hmotnej núdzi, následne prostredníctvom Centra pre medzinárodno-právnu ochranu detí a mládeže Bratislava bolo XXXXX uhradené dlžné výživné v mesiaci december 2010 v sume 145,59 € a 101,54 €, v roku 2011 vo februári 147,82 €, v marci 140,40 € a 134,34 €, v mesiaci apríl 118,56 €, v máji 128,84 €, v júni 101,43 €, v júli 103,88 €, v auguste 98,32 €, v septembri 41,38 €, v októbri 94,37 €, v decembri 67,96 €, v roku 2011 v januári 78,91 €, vo februári 44,26 €, v marci 65,- €, v roku 2013 v júli 173,45 €, v auguste 113,76 € a 59,55 €, v septembri 59,12 €, v októbri 55,17 €, v decembri 106,91 €, v roku 2014 v januári 55,69 €, vo februári 56,11 €, v apríli 57,24 €, v auguste 27,98 €, spolu 2377,58 €, čím bol dlh na výživnom za sledované obdobie uhradený v plnej výške a trestný čin nemal trvalo nepriaznivé následky 

lebo zanikla trestnosť činu.

Odôvodnenie:
     Uznesením povereného príslušníka Obvodného oddelenia PZ v Poprade sp. zn. ORP-2973/PP-PP-2009 zo dňa 05.01.2010 bolo začaté trestné stíhanie za prečin zanedbania povinnej výživy podľa § 207 ods. 1 Trestného zákona a uznesením vyšetrovateľa Úradu justičnej a kriminálnej polície OR PZ v Poprade sp. zn. ORP-119/OVK-PP-2010 zo dňa 17.02.2010 vznesené obvinenie XXXXX, nar. XXXXX v Jeseníku, Česká republika, trvalé bydlisko XXXXX č. XXXXX, okres Kežmarok, za prečin zanedbania povinnej výživy podľa § 207 ods. 1, ods. 3 písm. b/ Trestného zákona s poukazom k § 138 písm. b/ Trestného zákona na tom skutkovom základe, že ako otec dieťaťa XXXXX, nar. XXXXX, hoci mu vyživovacia povinnosť vyplýva priamo zo Zákona o rodine a rozsudkom Okresného súdu v Poprade pod č. 15P/354/2006 zo dňa 23.11.2007, právoplatným dňa 2.1.2008, bol zaviazaný prispievať od 1.5.2007 na výživu dcéry Veroniky mesačne sumou 1.500,- Sk (49,79 €), ktoré výživné je splatné vždy do 15. dňa toho ktorého mesiaca vopred k rukám matky dieťaťa, pričom zaostalé výživné od 1.5.2007 do 30.11.2007 v sume 7.000,- Sk (232,36 €) je otec povinný uhradiť v 1.000,- Sk (33,19 €) mesačných splátkach spolu s bežným výživným pod stratou výhody splátok k rukám matky, si túto svoju vyživovaciu povinnosť úmyselne v Poprade, okres XXXXX, ani inde pravidelne neplní od 1.12.2007 až doposiaľ, pričom na výživné v mesiaci december 2007 zaplatil sumu 500,- Sk (16,60 €), v priebehu roka 2008 zaplatil na výživné spolu sumu 5.600,- Sk (185,89 €) a v mesiaci apríl 2009 zaplatil sumu 15,- € (451,90 Sk), čím takto za uvedené obdobie vznikol dlh na výživnom k rukám matky dieťaťa XXXXX, nar. 18.2.1964, trvale bytom XXXXX, Ul. XXXXX, okr. XXXXX, vo výške 1.126,87 € (33.948,10 Sk).

     Vykonaným vyšetrovaním bolo zistené, že obvinený XXXXX bol dňa 27.03.2007 podmienečne prepustený z výkonu trestu odňatia slobody z ÚVTOS Košice - Šaca, kde nebol pracovne zaradený z dôvodu nedostatku vhodných pracovných príležitostí v rámci ústavu. V evidencii uchádzačov o zamestnanie na Úrade práce, sociálnych vecí a rodiny v Kežmarku bol naposledy vedený v roku 2001. Od 01.01.2007 až doposiaľ nepožiadal Úrad práce, sociálnych vecí a rodiny v Kežmarku o pomoc v hmotnej núdzi. Zo zabezpečených kópií poštových ústrižkov je zrejmé, že obvinený v roku 2007 uhradil matke dieťaťa v mesiacoch máj, august, september a október po 200,- Sk (6,64 €) mesačne, v novembri 500,- Sk (16,60 €) mesačne. V období od 24.01.2008 do 16.04.2012 bol zamestnaný vo firme CENTURION GROUP, SE Liberec, Česká republika, s priemernou čistou mesačnou mzdou vo výške 9716,- Kč, kde jeho pracovný pomer skončil z dôvodu ukončenia výroby a prevádzkovania podniku zamestnávateľa. V evidencii uchádzačov o zamestnanie na Úrade práce Českej republiky - krajská pobočka v Hradci Králové, kontaktné pracovisko Náchod, bol vedený od 13.07.2012 do 04.09.2012, kedy mu bola poskytovaná podpora v nezamestnanosti. Od 05.09.2012 do 31.12.2013 bol zamestnaný vo f. PEJSKAR & spol., spol. s r.o. Praha 1, Česká republika, kde bola jeho čistá priemerná mesačná mzda vo výške 13221,- Kč. Pracovný pomer bol uzavretý na dobu určitú. Od 12.02.2014 mu bol priznaný invalidný dôchodok pre invaliditu druhého stupňa v mesačnej výške 3110,- Kč mesačne. Uznesením Okresného súdu v Náchodě č. 10E 57/2010-19 zo dňa 02.09.2010 bol nariadený výkon rozhodnutia zrážkami zo mzdy povinného XXXXX k uspokojeniu prednostnej pohľadávky výživného pre oprávnenú XXXXX, zastúpenú Úradom pre medzinárodnoprávnu ochranu detí so sídlom v Brne, za dobu od 1.1.1996 do 30.6.2010 vo výške 3.769,60 EUR dlžného výživného a ďalej po dobu od 1.7.2010 vo výške 49,79 EUR mesačne do každého 5. dňa v mesiaci k rukám matky. Uznesením Okresného súdu v Náchodě č. 10 E 57/2010-76 zo dňa 13.03.2014 v rámci výkonu rozhodnutia pre oprávneného XXXXX, zastúpenú Úradom pre medzináronoprávnu ochranu detí so sídlom v Brne, súd vyzval nového plátcu mzdy, platu alebo iného príjmu v rámci výkonu rozhodnutia k vymoženiu čiastky 3313,60 EUR, ktoré majú byť prevádzané zrážkami z príjmu povinného XXXXX k uspokojeniu zvyšku pohľadávky v čiastke 1.379,56 EUR na dlžnom výživnom. 

     Podľa trestného oznámenia dcéry XXXXX obvinený svoju vyživovaciu povinnosť neplnil vôbec od mesiaca január 2009, predtým ju plnil iba sporadicky a v menších čiastkach ako mal. Nejavil o ňu záujem, neposielal jej žiadne dary. Jeho vyživovacia povinnosť na dcéru XXXXX trvala do 31.08.2010. Za obdobie od 01.12.2007 do 31.08.2010 mal na jej výživu uhradiť sumu 1643,07 € (49.500,- Sk). Zo spisu vyplýva, že XXXXX bol rozsudkom Okresného súdu v Poprade č. Nc 739/92-16 zo dňa 30.09.1992, právoplatným dňa 01.06.1993, zaviazaný počnúc dňom 1.8.1992 prispievať sumou 500,- Kčs na výživu mal. Veroniky, ktorú sumu bol povinný poukazovať vždy do každého 15. dňa v mesiaci vopred k rukám matky Tatiany XXXXX súdu v Poprade č. 15P/354/2006-36 zo dňa 23.11.2007, právoplatným dňa 02.01.2008, bola jeho vyživovacia povinnosť zvýšená na sumu 1500,- Sk mesačne, počnúc dňom 1.5.2007, ktoré výživné je splatné vždy do 15. dňa toho ktorého mesiaca vopred, k rukám matky, pričom zaostalé výživné od 1.5.2007 do 30.11.2007 v sume 7000,- Sk bol povinný uhradiť v 1000,- Sk mesačných splátkach, spolu s bežným výživným, pod stratou výhody splátok k rukám matky.  V sledovanom období uhradil matke dieťaťa v mesiaci december 2007 sumu 500,- Sk (16,60,- €), v roku 2008 v mesiacoch január, február, apríl, máj, jún, júl po 500,- Sk (16,60 €) mesačne, v septembri 1100,- Sk (36,51 €), v mesiacoch október, november a december po 500,- Sk (16,60 €) mesačne, v mesiaci apríl 2009 sumu 15,- €, v roku 2010 v mesiaci máj 40,- €, v mesiaci jún 80,- €, v júli 40,- €.  XXXXX pre medzinárodno-právnu ochranu detí a mládeže Bratislava bolo XXXXX uhradené dlžné výživné v mesiaci december 2010 v sume 145,59 € a 101,54 €, v roku 2011 vo februári 147,82 €, v marci 140,40 € a 134,34 €, v mesiaci apríl 118,56 €, v máji 128,84 €, v júni 101,43 €, v júli 103,88 €, v auguste 98,32 €, v septembri 41,38 €, v októbri 94,37 €, v decembri 67,96 €, v roku 2011 v januári 78,91 €, vo februári 44,26 €, v marci 65,- €, v roku 2013 v júli 173,45 €, v auguste 113,76 € a 59,55 €, v septembri 59,12 €, v októbri 55,17 €, v decembri 106,91 €, v roku 2014 v januári 55,69 €, vo februári 56,11 €, v apríli 57,24 €, v auguste 27,98 €, spolu 2377,58 €. Zamestnávateľ obvineného zaslal matke dieťaťa výživné v mesiaci február 2013 v sume 195,66 €, obvinený zaslal dcére XXXXX v mesiaci jún 2014 sumu 12,- €, v mesiaci september 2014 sumu 12,- €. XXXXX práce Českej republiky - krajská pobočka v Hradci Králové, Kontaktné pracovisko Náchod, bola obvinenému priznaná podpora v nezamestnanosti od 13.07.2012 vo výške 6316,- Kč po dobu prvých dvoch mesiacov, vo výške 4858,- Kč po dobu ďalších dvoch mesiacov a vo výške 4373,- Kč mesačne po zvyšnú podpornú dobu. Obvinený bol opätovne zaradený do evidencie uchádzačov o zamestnanie na Úrade práce Českej republiky a rozhodnutím Úradu práce Českej republiky - krajská pobočka v Hradci Králové, kontaktné pracovisko Náchod, mu bola priznaná podpora v nezamestnanosti od 13.02.2014 vo výške 8594,- Kč po dobu prvých dvoch mesiacov, vo výške 6611,- Kč po dobu ďalších dvoch mesiacov a vo výške 5950,- Kč po zvyšok podpornej doby.

     Svedkyňa - poškodená XXXXX vo svojej výpovedi uviedla, kedy jej obvinený uhradil výživné s tým, že obvinený jej od 01.12.2007 do 05.01.2010 dlhoval na výživnom sumu 1027,29 €. V tej dobe bola študentkou II. ročníka nadstavbového štúdia na Súkromnej strednej odbornej škole v Poprade - Veľkej, ktorú študovala dennou formou, ktorú mala ukončiť v mesiaci máj 2010. Od decembra 2009 bývala u svojho priateľa, ktorý platil všetky výdavky v súvislosti s bývaním a domácnosťou, nemala žiadny príjem, výdavky na školu jej uhrádzala mama. Núdzou nikdy netrpela ani netrpí. Otec sa s ňou nikdy nekontaktoval, nenavštevoval ju, neposielal jej žiadne darčeky ani nič iné. Svedkyňa - poškodená XXXXX vo svojej výpovedi uviedla, ktoré sumy jej obvinený uhradil, pričom uviedla, že za sledované obdobie, teda od 01.12.2007 do 31.08.2010, kedy vyživovacia povinnosť na jej dcéru skončila, jej bolo splatené celé dlžné výživné, ktoré však nebolo zaplatené celé za obdobia, za ktoré bol už XXXXX odsúdený, preto sú prostredníctvom Centra finančné prostriedky vymáhané aj naďalej. Dcéra XXXXX nikdy núdzou netrpela, mala zabezpečené všetky základné životné potreby a neplnenie vyživovacej povinnosti zo strany obvineného nemalo trvalo nepriaznivé následky. 

     Zistený skutkový stav je potvrdený listinnými dôkazmi, pripojenými v spise, najmä rozsudkami o určení výživného, potvrdeniami a správami o úhrade výživného, správami o evidencii obvineného ako uchádzača o zamestnanie, o poberaní príspevku v nezamestnanosti.

     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

     Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Vzhľadom k vyššie uvedeným zisteným skutočnostiam bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Pudláková
prokurátorka